Pengiran

Pengiran atau pangeran (, ) ialah gelaran untuk putera raja atau penguasa kepada kerajaan yang lebih kecil daripada kesultanan, misalnya Pangeran Landak ialah gelaran untuk raja Kerajaan Landak, Kabupaten Landak, Kalimantan Barat, sejajar dengan sebutan penguasa Pakualaman dan Mangkunegaran.

Ungkapan ini berasal dari kata akar bahasa Jawa Kuno nghér ꦔꦺꦂ yang bermakna "melindungi", maka pangeran boleh difahamkan bererti "pelindung". Hal ini berasal dari keyakinan Dewanata bahawa para bangsawan adalah titisan Tuhan Yang Maha Melindungi yang turun ke Bumi.

 Kelaziman penggelaran 

 Yogyakarta 
Dalam penggunaan rasminya di Kesultanan Yogyakarta, gelar untuk anak lelaki dengan permaisuri adalah Gusti Bendara Pangeran Harya (GBPH), sedangkan untuk anak lelaki dengan isteri-selir bergelar Bendara Pangeran Harya (BPH). Menantu lelaki sultan juga mendapat gelar pangeran, seperti suami GKR Mangkubumi yang bergelar Kanjeng Pangeran Harya. Sedangkan di Kasunanan Surakarta, gelar untuk anak lelaki sunan dengan permaisuri adalah Kanjeng Gusti Pangeran Harya (KGPH), sedangkan anak lelaki dari isteri-selir bergelar Bendara Kanjeng Pangeran (BKP). Gelaran ini diberikan apabila dewasa.

 Melayu 
Pengiran khusus di Brunei Darussalam di mana gelar ini disematkan kepada keturunan Sultan baik yang lelaki ataupun perempuan, dengan perincian:

 Pengiran Muda Mahkota: Putera mahkota, pewaris takhta
 Pengiran Muda: anak lelaki sultan selain putera mahkota. Isteri pengiran muda bergelar pengiran anak isteri.
 Pengiran Anak Puteri: anak perempuan sultan
 Pengiran Anak: cucu sultan

Di Malaysia gelaran pengiran sama arti seperti gelaran Tengku, Tunku, Engku, Ungku, Ku dan Raja. Di mana gelaran ini disematkan kepada anak serta keturunan Sultan atau Raja mau itu lelaki atau perempuan. Penyebutan gelaran berbeza di tiap-tiap negeri.

Istilah yang lain
 Yang Dipertuan Muda
 Tengku
 Tunku 
 Tuanku 
 Raja
Kategori: Gelaran